**ROMÂNIA**

**JUDEŢUL ARAD**

**COMUNA ZERIND**

Loc. ZERIND NR. 1

Tel/Fax: 0257355566

e-mail: primariazerind@yahoo.com

 www.primariazerind.ro

 **H O T Ă R Â R E A NR. 82.**

**din 29.10.2018.**

**privind obligativitatea utilizatorilor serviciului de salubrizare (persoane fizice și juridice) de a încheia contracte cu operatorul desemnat câștigător în urma procedurii de atribuire a contractului având ca obiect: ”Delegarea prin Concesiune a Serviciului Public de Salubrizare, respectiv colectarea separată și transportul separat al deșeurilor municipale și al deșeurilor similare, provenite din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, din județul Arad, proiect gestionat de ADI-SIG Arad – ZONA 2 –LOT 1; ZONA 3- LOT 2; ZONA 4 – LOT 3; ZONA 5 – LOT 4”, anunț de concesionare nr. 2943/21.11.2017, respectiv S.C. GRUP SALUBRITATE URBANA S.A. pentru Zona 2, sancționarea utilizatorilor care refuză încheierea de contracte de prestări servicii cu operatorul și instituirea taxei speciale pentru acești utilizatori**

**Consiliul local al comunei Zerind, județul Arad ,intrunit în ședința ordinară din data de 29.10.2018**

**Având în vedere:**

* Expunerea de motive nr.1372./26.10.2018 al primarului comunei Zerind;
* adresa nr. 1483/24.07.2018 a Asociaţiei de Dezvoltare Intercomunitară Sistem Integrat de Gestionare a Deşeurilor Arad înregistrată la Primăria Comunei Zerind;
* Contractul de delegare prin concesiune a gestiunii Serviciului de Salubrizare al Zonei 2;
* Prevederile art. 6 lit. k) și lit. p) coroborat cu art. 26, art. 30 alin. (3), (5) și (7) din Legea serviciului de salubrizare a localităților nr. 101/2006 republicată, cu modificările și completările ulterioare;
* prevederile art. 25 din Legea serviciului de salubrizare a localităţilor nr. 101/2006, republicată;
* revederile art. 484 din Legea nr. 227/2015 privind Codul fiscal, cu modificările și completările ulterioare;
* prevederile art. 30 din Legea nr. 273/2006 – Legea finanţelor publice locale, cu modificările şi completările ulterioare;
* avizul comisiei de specialitate din cadrul consiliului local;

Numărul voturilor exprimate ale consilierilor ,,9,, voturi ,,pentru,, astfel exprimat de către cei 9 consilieri prezenți, din totalul de 9 consilieri locali in funcție,

**În temeiul prevederilor** **art. 36 alin. (2) lit. b), alin. (4) lit. c), art.45 alin.(1) și art. 115 alin. (1) lit. b din Legea nr.215/2001 privind administrația publică locală , republicată , cu modificările și completările ulterioare,**

**H O T Ă R Ă Ş T E**

**Art.1.** Utilizatorii serviciului de salubrizare au obligația de a încheia cu operatorul S.C. GRUP SALUBRITATE URBANA S.A. contractele de prestări servicii de salubrizare.

**Art.2.** Refuzul utilizatorului de a încheia contracte de prestări servicii cu S.C. GRUP SALUBRITATE URBANA S.A. constituie contravenție și se sancționează cu amendă de la 500 lei la 1.000 lei.

**Art.3.** Se instituie, pentru perioada 14.12.2018 – 31.12.2019, taxa specială de salubrizare datorată de persoanele fizice și juridice care refuză încheierea contractelor de prestări servicii cu operatorul S.C. GRUP SALUBRITATE URBANA S.A.

**Art.4.** Procedura de declarare, stabilire, calcul și achitare a taxei speciale de salubrizare este stabilită potrivit regulamentului din anexa nr. 1, care face parte integrantă din prezenta hotărâre.

**Art.5.** Cuantumul taxei speciale pentru perioada 14.12.2018 – 31.12.2019 este de:

* 10 lei/persoană/lună, în cazul persoanelor fizice;
* 700 lei/tonă, în cazul persoanelor juridice.

**Art.6.** După încheierea contractelor cu utilizatorii, S.C. GRUP SALUBRITATE URBANA S.A. are obligația de a pune la dispoziția Primăriei comunei Zerind situația privind contractele de prestări servicii de salubrizare pentru persoane fizice și juridice, asociații de proprietari/locatari.

**Art.7.** Prezenta hotărâre se va duce la îndeplinire de către Primarul comunei Zerind, prin biroul taxe -impozite din aparatul de specialitate al Primarului comunei.

**Art.8.** Prezenta hotărâre se comunică:

* primarului comunei Zerind;
* biroul impozite și taxe din aparatul de specialitate al primarului comunei;
* Asociației de Dezvoltare Intercomunitară Sistem Integrat de Gestionare a Deșeurilor Județul Arad;
* Instituției Prefectului – Județul Arad.

 PREŞEDINTE Contrasemneaza,SECRETAR

 BONDAR LADISLAU jr.BONDAR HENRIETTE KATALIN